Ökoiskola 2023/24es tanév beszámolója

Iskolánk 2023 júniusába kapta meg az Ökoiskola címet. Az első évünk ökoiskolai munkatervében változatos programtervezetet állítottunk össze. Ez a tanév lehetőséget adott arra, hogy kipróbáljuk a gyakorlatban terveink célszerűségét, hosszú távon való alkalmazhatóságát. Összegeztük sikereinket és a fejleszthető területeinket is.

Sikeresen megvalósultak az alábbi programok:

* biológia, kémia és fenntarthatóság tagozat ökológiával és fenntarthatósággal kapcsolatos témakörök beillesztése a tantárgyi környezetbe
* iskola udvarának, környezetének egész évben való karbantartása, gondozása
* Alumni programok a környezetvédelem és a fenntarthatóság témakörében
  + Gazdasági Globalizáció és fenntarthatóság-Korunk vitatott kérdései (Dr Losoncz Miklós \_BGE 2023.11.07.)
  + Az energia kulcsszerepe az ökológiai fenntarthatóság biztosításában (Dr Szabó István 2024.04.22.)
  + Karboránok mágikus kémiája (Dr Kelemen Zsolt\_BME 2024.05.13.)
* beltéri növények számának növelése, gondozása, termekben „zöld osztály akció” keretében zöld sarok kialakítása
* fenntarthatósági szemlélet erősítése tantárgyközi kontextusban
* együttműködés a Nők a Balatonért Egyesülettel- Öko társasjáték készítése (Vadon a kertünkben címmel)
* a fenntarthatósággal kapcsolatos könyvtársarok kialakítása folyamatban
* Komplex Természettudományos Verseny megvalósítása a környező általános iskolák bevonásával
* végzős osztályok emlékfa ültetése
* 2024. Március 22-én pénteken a víz világnapja alkalmából többféle programot szerveztünk diákjainak. Az első órában az iskola valamennyi tanulója egy előadást hallgatott meg arról, hogy honnan jut hozzánk az ivóvíz, illetve, mi a szennyvíz útja Fonyód térségében. Az előadást a DRV Siófoki Üzemvezetőségének munkatársa Sinkovics Ádám tartotta. Több osztály részére vetélkedőt szerveztünk, ami két részből állt. Először keresztrejtvényt kellett megoldani a könyvtárban, majd a helyes megfejtést bemutató csapatok a portán egy sorszámot húztak és az iskola laborjában a sorszámnak megfelelő vízmintát kellett meghatározniuk, különböző labor tesztek alapján. Így kiderült, hogy a vízmintájuk csapvíz, ásványvíz, a Balaton vize, esővíz, balatoni befolyó vize vagy limonádé volt. Más tanórákon is téma volt a víz világnapja. Rövid asszociációkat készítettek a diákok arról, hogy mi jut eszükbe a víz szó hallatán. Nyelvi órákon vízzel kapcsolatos fogalmazások, plakátok, levelek készültek. Különleges program volt a drónfotó készítése, amelyben a Visegrad Fund pályázat keretében nálunk vendégeskedő szlovák diákcsoport is részt vett.
* a fenntarthatósági témahét a Föld napjával kezdődött április 22-én, több programot szerveztünk a téma jegyében, a 9. évfolyam diákjai virágot ültettek, a 10. évfolyamosok OTP Fáy András Alapítvány stream előadásán vettek részt, továbbá minden osztály készített egy fotómontázst arról, hogy nekik mit jelent a Föld Napja, illetve a fenntarthatóság
* fenntarthatósági tematikájú szakkört tartottunk a 9. évfolyamon
* Mint az elmúlt években, az idén is megrendezésre került néhány szabadtéri, iskolán kívüli helyszínen zajló programunk:
* Ilyen programunk volt a Medvefutam (A Pénziránytű Alapítvány és MedveMatek csapat közös szervezésű pénzügyi csapatjátéka, amit mi a fonyódi strandon szerveztünk meg) (Ezt 6 testnevelés és osztályfőnöki órán szerveztük)
* Hasonlóan szabadtéri program volt a Fonyód Rally – ezen a programon nyelvi előkészítős osztályunk idegen nyelvi feladatokon keresztül ismerkedtek Fonyód értékeivel – ezt egy alkalommal szerveztük a tanévben
* A „Víz világnapjához” kapcsolódóan szervezzük a 10-11. évfolyamnak a Balatonból vízminta vételt, és elemzést.
* Energiajárőr csapatunk rendszeresen feljegyzéseket készít, és figyeli a termekben, és egyéb helyiségekben, hogy a villany- és vízfelhasználás csak szükséges mértékű legyen.











